קווינסי פרומס

קווינסי אנטון פרומס (בהולנדית: Quincy Anton Promes; נולד ב-4 בינואר 1992 באמסטרדם, הולנד) הוא כדורגלן הולנדי המשחק בעמדת הקיצוני בספרטק מוסקבה.

הוא השחקן הזר עם מירב השערים בתולדות ספרטק מוסקבה, גם מדורג במקום השני בתולדות ספרטק במספר שערים באליפות רוסיה אחרי יגור טיטוב. מלך השערים באליפות רוסיה בעונת 2017/18. הוא אחד מששת המבקיעים הטובים ביותר באליפות רוסיה בהיסטוריה של הטורניר. שיאן בקרב השחקנים מהולנד בהיסטוריה של אליפויות רוסיה במשחקים (171 שערים). מלך השערים בתולדות אליפות רוסיה בקרב שחקנים זרים עם 86 שערים.

קריירת מועדונים
פרומס ערך את הופעת הבכורה שלו בליגה ההולנדית במדי טוונטה ב-11 באפריל 2012 כשנכנס כמחליף בדקה ה-81 בתיקו 2-2 נגד א.ז. אלקמאר.

ב-31 ביולי הושאל פרומס לגו אהד איגלס מליגת המשנה לעונת 2012/13. בסוף אותה עונה פרומס היה השלישי בקבוצתו מבחינת בכמות השערים שכבש, עם 13 שערים ונחשב לכישרון הגדול ביותר של הליגה. במבחני פלייאוף העלייה, פרומס הבקיע צמד נגד דורדרכט, שהספיק להעלות אותה לסיבוב השני במבחנים לאחר תוצאת 3–6 בסיכום. הקבוצה הצליחה להבטיח את מקומה בליגה הבכירה בהולנד לאחר 18 שנות היעדרות.

ב-8 באוגוסט 2014 פרומס נמכר לספרטק מוסקבה הרוסית בעבור סכום המשוער ב-15 מיליון אירו.

ב-31 באוגוסט 2018 עבר לסביליה תמורת 21 מיליון אירו. כעבור יומיים פרומס ערך את הבכור שלו בליגה הספרדית במדי סביליה, בדרבי העירוני נגד ריאל בטיס בו סביליה הפסידה 1:0.

ב-24 ביוני 2019 חתם פרומס באייאקס לחמש שנים עבור 15.7 מיליון אירו. עם זאת ב־2021 כבר חזר לספרטק מוסקבה הרוסית.

נבחרת הולנד
את הופעת הבכורה שלו במדים הלאומיים רשם במשחק ידידות במרץ 2014 נגד נבחרת צרפת.

חיים אישיים
בדצמבר 2020 פרומס נעצר בחשד לדקירת קרוב משפחתו. בנובמבר 2021 פורסם כי פרומס צפוי להיות מואשם בניסיון רצח בן דודו.

תארים

קבוצתיים
ספרטק מוסקבה
אליפות רוסיה: 2017
הסופר קאפ הרוסי: 2017/2018

 גביע רוסי: 2021/2022
אייאקס
ליגת העל ההולנדית: 2020/21
הסופרקאפ ההולנדי: 2019
אישיים
כדורגלן העונה ברוסיה: 2017
כדורגלן העונה ברוסיה: 2017
מלך השערים של ליגת העל הרוסית בכדורגל: 2017/2018

קישורים חיצוניים

הערות שוליים

חלוצי כדורגל הולנדים
כדורגלנים הולנדים
כדורגלני טוונטה
כדורגלני גו אהד איגלס
כדורגלני ספרטק מוסקבה
כדורגלני סביליה
כדורגלני אייאקס
כדורגלני נבחרת הולנד
אמסטרדם: כדורגלנים
הולנדים ממוצא סורינאמי
כדורגלני יורו 2020
הולנדים שנולדו ב-1992